## Møtebok for Bamble kirkelige fellesråd

|  |  |
| --- | --- |
| **Møtedato:** | 26.01.2023 |
| **Møtetid:** | kl. 18:00 |
| **Møtested:** | Bamble menighetshus |

**Tilstede:**

Thorild Svanemyr, Anne Karine Eriksen, Trond Bjørnar Johansen, Ragnhild Kristoffersen, Odd Morten Lund, Astrid Thomasberg, Jorunn Werswick, Irene Wold, Sylvia Fuglset, Rigmor Eek Pedersen, Kjell Ivar Nilsen.

**Meldt forfall:**

Børre Bamle, Trond Engnes.

**Saker**

**Sak 000001 Status Bamble kirke pr desember 2022**

Kirkevergen informerte om at lafte-arbeidet nærmer seg ferdig, at toppen av tårnet er ferdig beslaglagt og at spiret er på plass (mangler kun litt flekking med maling)

**Sak 000002 Julen i kirkene våre**

Kirkevergen informerte om at kirkene har vært godt besøkt i julen. Det har også vært mye

aktivitet i kirkene i adventstiden med konserter, julevandringer og skolegudstjenester.

**Sak 001/23 Manglende innbetalinger vedr konfirmanter 2022**

|  |
| --- |
| Det mangler kr 6.860,00 for konfirmanter pr 30.06.2022. Den manglende betalingen fordeler seg jevnt over de 4 kirkestedene. Administrasjonen forslår at disse utestående fakturaene tilbakeføres og ansees som tapt. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Summen som mangler ble i møtet rettet fra kr 6.860,00 til kr 8.110,00 for konfirmanter pr 30.06.2022. Den manglende betalingen fordeler seg jevnt over de 4 kirkestedene. Administrasjonen forslår at disse utestående fakturaene tilbakeføres og ansees som tapt. |

*Vedtak:*

|  |
| --- |
| Enstemmig godkjent at manglende betalinger for til sammen kr 8.110,- for konfirmanter pr 30.06.2022 tilbakeføres og anses som tapt. |

**Sak 002/23 Trosopplæringsøkonomi Herre menighet**

|  |
| --- |
| Herre og Bamble sokn ble slått sammen fra 01.01.22, og tanken var at trosopplærings - regnskapene for de to også skulle slås sammen fra 01.01.23.De siste årene har det vært lite fast aktivitet i trosopplæringen på Herre, men barna fra Herre blir invitert med på felles arrangementer med Bamble og Stathelle trosopplæring.Det er et sterkt ønske om mer aktivitet på Herre, og etter litt vurdering har administrasjonen kommet fram til at de midlene som står på trosopplæringsfondet til Herre kan komme godt med i en oppstartsfase.Administrasjonen mener også at det kan være hensiktsmessig å foreløpig holde regnskapene adskilt, for å lettere synliggjøre den aktiviteten som foregår på Herre.Dette er bakgrunnen for vårt forslag om å inntil videre fortsette med separate regnskap for trosopplæringen i Bamble og Herre, selv om soknene er slått sammen. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Saken ble gjennomgått og begrunnet av økonomirådgiver Jorunn Werswick. |

*Vedtak:*

|  |
| --- |
| Enstemmig godkjent. |

**Sak 003/23 2023 prisjustering av utleiepriser på kirkene i Bamble kommune**

|  |  |
| --- | --- |
|

|  |
| --- |
| **Prisjustering på utleiepriser av kirkene og festeavgifter på gravplassene i** **Bamble kommune****Utleie:**I 2023 må Bamble kirkelige fellesråd øke utleieprisen med 3,7 %, som er generell prisøkning på avgifter.Da blir utleieprisene for kirkene vedr begravelser, bisettelser og bryllup for personer som bor i andre kommuner eller tilhører andre trossamfunn følgende:Med organist: kr 4.900,- \*3,7 = kr 5.081,30 avrundet **kr 5.100,-**Uten organist: kr 3.750,- \*3,7 = kr 3.888,75 avrundet **kr 3.900,-**Tillegg for leie av kirkene i Bamble kommune på helligdager:Kr 2.400,-\* 3,7 = kr 2.488,80 avrundet **kr 2.500,-****Festeavgift**Festeavgift pr år kr 268 \* 3,7 = kr 277,92 avrundet til **kr 278,00 pr år**  |

 |

*Forslag til vedtak:*

|  |
| --- |
| Godkjent, prisene gjelder fra 01.02.2023. |

*Møtebehandling:*

|  |
| --- |
| Saken ble gjennomgått. |

*Vedtak:*

|  |
| --- |
| Enstemmig godkjent, prisene gjelder fra 01.02.2023. |

**Sak 004/23 Høring - adgang til å vektlegge samlivsform ved tilsetting i Den norske kirke**

|  |
| --- |
| Høringen vedr adgang til å vektlegge samlivsform ved tilsetting i Den norske kirke har blitt sendt ut. Det er frist for høringssvar 15.03.2023. |

*Forslag til vedtak:*

|  |
| --- |
| Bamble kirkelige fellesråd støtter Kirkerådets forslag til høringssvar: Tilsettingsorganer i Den norske kirke skal ikke forskjellsbehandle søkere på grunn av likekjønnet samlivsform. |

*Møtebehandling:*

|  |
| --- |
| Sakne ble diskutert, og det kom ønske om at det skulle være en tilføyelse til Kirkerådets forslag til høringssvar. |

*Vedtak:*

|  |
| --- |
| Med 5 mot 3 stemmer støtter Bamble kirkelige fellesråd Kirkerådets forslag til høringssvar, med en tilleggskommentar: Tilsettingsorganer i Den norske kirke skal ikke forskjellsbehandle søkere på grunn av likekjønnet samlivsform.Bamble kirkelige fellesråd er betenkt på om dette kan gjennomføres i praksis uten at det går utover kirkens to teologisk legitime syn. |

**Sak 005/23 Søknad til Bamble kirkelige fellesrådet vedr ansettelse av 60 % fast stilling i Langesund menighetsråd**

|  |
| --- |
| Langesund menighetsråd søker Bamble kirkelige fellesråd om å få godkjent ansettelse av menighetsarbeider/administrasjonsmedarbeider i 60 % stilling. Stillingen vil i sin helhet bli finansiert av Langesund menighetsråd. Langesund menighetsråd er klar over at de må ha et garantifond som sikrer minimum 6 måneders lønn. Langesund menighetsråd søker også om at arbeidsgiveransvaret legges til kirkevergen, mot 5 % administrasjonsgebyr av de totale lønnsutgiftene. |

*Forslag til vedtak:*

|  |
| --- |
| Bamble kirkelige fellesråd støtter fellesrådets ADM-utvalg som behandlet saken i sitt møte 17.01.2023 sak 01/23, og er positive til at Langesund menighetsråd ansetter menighetsarbeider/administrasjonsmedarbeider i 60 % stilling. Fellesrådet er også positive til at fellesrådet/kirkevergen skal ta det daglige arbeidsgiveransvaret for 60 % ansettelse i Langesund menigehtsråd, under forutsetninger av et administrasjonsgebyr på 5 % av den totale lønnskonstnaden. Langesund menighetsråd må også garantere for at de har et garantifond med inntil 6 mnd lønn for stillingen. Langeesund menighetsråd vil også ha ansvar for å skaffe alle kontormøbler, PC og annet materiell deres ansatte trenger til å utføre arbeidet i stillingen.Innenfor de overnevnte premissene og i enighet med ADM-utvalget godkjenner Bamble kirkelige fellesrådet at Langesund menigehtsråd ansetter menighetsarbeider/administrasjonsmedarbeider i 60 % stilling. |

*Møtebehandling:*

|  |
| --- |
| Saken ble opplest av Bamble kirkelige fellesrådsleder og gjennomgått. |

*Vedtak:*

|  |
| --- |
| Bamble kirkelige fellesråd støtter fellesrådets ADM-utvalg som behandlet saken i sitt møte 17.01.2023 sak 01/23, og er positive til at Langesund menighetsråd ansetter menighetsarbeider/administrasjonsmedarbeider i 60 % stilling. Fellesrådet er også positive til at fellesrådet/kirkevergen skal ta det daglige arbeidsgiveransvaret for 60 % ansettelse i Langesund menigehtsråd, under forutsetninger av et administrasjonsgebyr på 5 % av den totale lønnskonstnaden. Langesund menighetsråd må også garantere for at de har et garantifond med inntil 6 mnd lønn for stillingen. Langeesund menighetsråd vil også ha ansvar for å skaffe alle kontormøbler, PC og annet materiell deres ansatte trenger til å utføre arbeidet i stillingen.Innenfor de overnevnte premissene og i enighet med ADM-utvalget godkjenner Bamble kirkelige fellesrådet enstemmig at Langesund menigehtsråd ansetter menighetsarbeider/administrasjonsmedarbeider i 60 % stilling. |

**Sak 006/23 Minnesmerke over sjøkaptein Hans Petter Holm på Langesund øvre kirkegård er**

|  |
| --- |
| På Langesund øvre kirkegård er det et stort minnesmerke av jern (over sjøkaptein Hans Petter Holm, død 1812) som er i dårlig forfatning. Det sto rett ved den gamle kirken i Langesund, når den brant. Ergo har minnesmerket vært utsatt for høy varme.Kirkevergen har kontaktet flere instanser vedr om de vet om noen som driver med støpjernarbeid, bl.a. Riksantikvaren, Kirkens arbeidsgiverorganisasjon (KA) og Statsforvalteren i Vestfold og Telemark.Kirkevergen har gjort disse forespørslene fordi fellesrådet har behov for å forespørre noen om pristilbud på å få utbedret dette minnesmerket på Langesund kirkegård. Kirkevergen har prøvd å ta tak i utbedring av dette minnesmerke i lengere tid, men ikke fått fullført, fordi det har vært svært vanskelig å få tak i noen som vet noe om denne type arbeid hos myndighetene, samt at det har vært svært vanskelig å få tak i håndverkere som har erfaring/kompetanse til- og tør å ta på seg en slik utradisjonell støpjernjobb.Minnesmerket er i så dårlig forfatning, at det kan bli til fare for de som ferdes på gravplassen. Så langt kirkevergen klarer å se det, er det behov for å restaurere hele minnesmerket.Fredag 20.01.2023 kom Helle Jernindustri på befaring ifht forslag til utbedring av det nevnte minnesmerket.De har lang erfaring med støpjernarbeid, også for andre fellesråd, og har kommet med forslag til løsning.Det er kun en annen entreprenør som har kommet på befaring, av de kirkevergen har blitt anbefalt å ta kontakt med, det er Telerør AS. De var veldig interessert i oppgaven, men så seg tilslutt ikke kompetente til kunne utføre den ønskede utbedringen.**Helle Jernindustri foreslår følgende løsning (se vedlegg m/bilder):**Minnesmerket består av plater i støpejern som ar satt i sammen med flenser i likhet som gamle vedovner. Monumentet er ca 4 meter høyt.Hele monumentet har blitt utsatt for stor varme i forbindelse med kirkebrannen og har en stor sprekk i den ene bunnplaten. Denne tenker Helle Jernindustri å sveise. De kan ikke garantere resultatet på sveisen før de prøver. Derfor foreslår de at om ikke sveisen fungerer så kan de forsterke denne sprekken med en bakplate, og sy den sammen eller klinke.Videre anbefaler Helle Jernindustri å sandblåse alle delene når de er demontert, for og få dem rene. Helle Jernindustri sier at det er også noen tærepunkter i bunnen av platene som må utbedres.Når minnesmerket er utbedret og sandblåst anbefales det å olje-behandle alle deler med Ovatrol, så grunne 2 strøk, for deretter å male 2 strøk med sort silkematt bengalakk. Til slutt vil de male opp all skrift med gullmaling.Ved montering foreslår Helle Jernindustri å forsterke noe innvendig, fordi platene har noe svai og kan muligens miste feste i falsene. De anbefaler også å få montert noen vinkler på baksiden for å støtte opp.Helle Jernindustri har gitt et prisestimat på ca kr 250.000,- esk.mva.Kommer de på skjulte skader, vil evt merarbeid bli tatt på timesbasis.Under hele utbedringsperioden vil det det stå stillas rundt minnesmerket, dette også for å sikre området.Helle Jernindustri kan starte utbedringen mars 2023. |

*Forslag til vedtak:*

|  |
| --- |
| Godkjent. Utbedringen av minnesmerket på Langesund øvre kirkegård tas fra «investeringsmillionen». Kirkevergen søker Statsforvalteren i Vestfold og Telemark om godkjennelse til å utføre den nevnte utbedringen. |

*Møtebehandling:*

|  |
| --- |
| Saken ble ytterligere forklart av kirkevergen og gjennomgått i møtet.Bamble kirkelige fellesråd ønsker å sette av inntil kr 300.000,- fra til dette formålet. |

*Vedtak:*

|  |
| --- |
| Enstemmig godkjent. Utbedringen av minnesmerket på Langesund øvre kirkegård tas fra «investeringsmillionen», og det settes av inntil kr 300.000,- til formålet. Kirkevergen søker Statsforvalteren i Vestfold og Telemark om godkjennelse til å utføre den nevnte utbedringen. |

**Sak 007/23 Lys i kirkene i Bamble**

|  |
| --- |
| I en periode har to av kirketjenerne arbeidet med å finne løsning på utfordringene fellesrådet har i kirkene, ifht at armaturene og lyspærene som er i kirkene i Bamble er foreldet.Det har vært befaring med Kjeldal Elektro AS 20.01.2023, for å se på mulige løsninger.**Langesund kirke:**I denne kirken må det til en omfattende ombygging av lampene for å beholde eksisterende lamper, her må også dimme-systemet byttes ut. Kjeldal mener de har funnet et produkt som kan fungere i en slik ombygging, men kirketjener Martin Andreassen mener det kan være lurt å teste dette systemet på **en lampe** først, for at vi skal være trygge på at det fungerer. Det er i kirkerommet, kirke-torvet og kirkestua dette arbeidet må utføres. Dette også fordi de lyspærene som er der i dag bruker veldig mye strøm. Lyspærene i våpenhuset/trappegangen og de fleste andre rom vil også nå fases ut. Der har fellesrådet to valg; gjøre denne utbedringen på disse lampene også, eller kjøpe inn et lager med lyspærer til eksisterende lamper, slik at det holder for en periode, da lampene som er i dette området ikke er så energikrevende. Foreløpig prisoverslag for Langesund kirke (kun armatur og styringssystem, ikke lyspærer til lampene i våpenhuset/trappegangen) kr 75.000,- eks.mva.**Stathelle kirke**: Lampene i menighetssalen, kirkerommet, våpenhus, galleri og i gangen er undersøkt. Lampene i kirkerommet foreslo Kjeldal Elektro AS at fellesrådet kjøper inn et lager med lyspærer, pluss elektronikk-deler, tilsvarende lyspære-forbruk for 6-10 år. I de andre rommene i Stathelle kirke er lampene lettere å bygge om til vanlig sokkel. Slik at man kan bruke vanlig type led pærer. Men i disse rommene kan man også velge å foreløpig kjøpe et lager av lyspærer. Grunnen til at forslaget med å kjøpe inn lyspærer til lampene slik de er i dag, er begrunnet i at de pærene som er i kirken i dag ikke er så strømkrevende. Derfor mener Kjeldal Elektro AS at man vil spare minimalt ved bytte til led-pærer, kontra hva man gjør for eksempel i Langesund kirke. Pris på innkjøp av lyspærer har kirkevergen ikke fått ennå.**Herre kirke:**I Herre kirke har Kjeldal Elektro gitt en pris ca kr 20.000,- esk.mva for nye led-pærer til eksisterende lamper og nytt dimme-system. **Bamble kirke:**Bamble kirke trenger også denne utbedring, men den jobben blir en del av prosjektet «Utbedring av Bamble kirke». Derfor behøver ikke fellesrådet forholde seg til det i denne saken.**Anbefalinger fra administrasjonen:**Administrasjonen anbefaler Bamble kirkelige fellesråd å finansiere denne utbedring i de tre kirkeen med inntil kr 200.000,- fra investeringsmillionen.Administrasjonen anbefaler også Bamble kirkelige fellesråd å sette i gang utbedringen av lampene i Herre kirke først, da det er den kirken som lider mest under manglende belysning, grunnet denne utfordringen. Samtidig anbefaler administrasjonen at fellesrådet i første omgang kun går til innkjøp av lyspærer til Stathelle kirke, slik Kjeldal Elektro AS anbefaler på sin befaring. Den samme anbefalingen gjelder for Langesund kirke i de områdene det er mulig.Ellers anbefaler administrasjonen at fellesrådet fortsetter å utbedre lysarmaturene og styringen i Langesund kirke når dette er ferdigstilt i Herre kirke. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Saken ble gjennomgått av kirkevergen og tillitsvalgte, Morten Lund, i møtet. |

*Vedtak:*

|  |
| --- |
| Enstemmig godkjent. |

For Bamble kirkelige fellesråd

Astrid Thomasberg

Sign. Kirkeverge